armvectores/hy_wikipedia_2023 huggingface dataset:
Ջուհի Չավլա

Ջուհի Չավլա (հինդի՝  जूही चावला, ծնվ. նոյեմբերի 13, 1967(1967-11-13), Ամբալա, Հարյանա, Հնդկաստան), հնդիկ դերասանուհի, մոդել, պրոդյուսեր և պարուհի։ Նկարահանվում է հինդի, փենջաբի, մալայալամ, կաննադա, թամիլերեն, տելուգու և բենգալերեն լեզուներով ֆիլմերում։


== Կենսագրություն ==
Ջուհի Չավլան ծնվել է Հարյանա նահանգում գտնվող Ամբալա քաղաքում։ Նրա ծնողները պետական ծառայողներ էին։ Նախնական կրթությունն ստացել է Հիսուսի և Մարիամի վանական համալիրին կից J.J. Montessori դպրոցում, իսկ հետո ավարտել է Մումբայի Sydenham College քոլեջը։ Մանկուց երազել է դերասանուհի դառնալու մասին։
1984 թվականին Ջուհի Չավլան արժանացել է «Միս Հնդկաստան» տիտղոսին։ Այնուհետև մասնակցել է «Միս Տիեզերք» մրցույթին և արժանացել հատուկ մրցանակի։ Հետագայում աշխատել է որպես մոդել և նկարահանվել մի քանի ֆիլմերում։ Առաջին իսկ` «Սուլթանի տիրույթները» (1986թ.) կինոնկարում նկարահանվելով, ստացել է Filmfare Awards` լավագույն դեբյուտի համար։ Սակայն իրականում նա ճանաչում ձեռք բերեց «Սիրոն ընդառաջ» (1993թ.) կինոնկարից հետո։
2002 թվականին Շահրուխ Խանի և իր ամուսնու` Ջայ Մեհտայի հետ միասին հիմնել է Dreamz Unlimited կինոընկերությունը։ Ամուսնու հետ հանդիսանում է Red Chillies Entertainment-ի և Kolkata Knight Riders կրիկետի թիմի համասեփականատերը։
Ջուհի Չավլան մասնակցում է զանազան հեռուստաշոուների, ինչպես նաև Filmfare Award և Zee Cine Award մրցանակաբաշխություններին` որպես հաղորդավարուհի։ Զբաղվում է նաև բարեգործությամբ։


== Անձնական կյանք ==
1995 թվականին Ջուհի Չավլան ամուսնացել է գործարար Ջայ Մեհտայի հետ։ 2001 թվականին ծնվել է նրանց դուստրը, իսկ 2003 թվականին` Լոնդոնում, ծնվել է որդին։ Ջուհի Չավլան հարազատական կապ ունի դերասանուհի Կիարա Ադվանիի հետ։


== Ֆիլմագրության ընտրանին ==


== Ծանոթագրություններ ==
Գերմանական ազգային շրջան

Գերմանական ազգային շրջան (ռուս.՝ Немецкий национальный район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1927 թվականին։ Վարչական կենտրոնը՝ Գալբշտադտ։


== Աշխարհագրություն ==
Շրջանի տարածքի մակերեսը կազմում է 1450 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 17638 մարդ։ Բնակչության խտությունը կազմում էր 12,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լև Տրախտենբերգ

Լև Տրախտենբերգ (ռուս.՝ Лев Соломонович Тра́хтенберг, հոկտեմբերի 29 (նոյեմբերի 11), 1914 - անհայտ), խորհրդային ինժեներ, հնչյունային օպերատոր և գյուտարար։ ՌԽՖՍՀ մշակույթի վաստակավոր աշխատակից (1974 թվական)։ Երրորդ աստիճանի Ստալինյան մրցանակի դափնեկիր է (1950 թվական)։


== Կենսագրություն ==
Լև Տրախտենբերգը ծնվել է 1914 թվականին։ 1938 թվականին ավարտել է Կիևի կինոինժեներների ինստիտուտը։ 1939 թվականին աշխատել է որպես ավագ ինժեներ, 1944-1951 թվականներին աշխատել է «Մոսֆիլմ» կինոստուդիայի հնչյունային տեխնիկայի արտադրամասում որպես տեխնիկական ղեկավար։ 1952 թվականից այնտեղ աշխատել է որպես հնչյունային օպերատոր։ Նա մասնակցել է լուսանկարչության, մագնիսային և ստերեոֆոնային ձայնագրությունների մշակման և ներդրման աշխատանքներին։ Մի շարք հայտնագործությունների և կատարելագործումների հեղինակ է։


== Մատենագիտություն ==
«Հնչյունային օպերատորի վարպետություն»։ («Իսկուսստվո»)
«Կինոֆիլմ և հնչյունային օպերատոր» («Իսկուսստվո», 1963 թվական)։
«Կինոֆիլմերի ձայնագրությունների որակի գնահատում» («Կինոյի և հեռուստատեսության տեխնիկա», 1966 թվական, № 7):
«Կինոֆիլմերի անթերի ձայնագրություն» («Կինոյի հեռուստատեսության տեխնիկա», 1967 թվական, № 12):
«Դեպի կինոֆիլմերի ձայնագրության ստերեոֆոնային կիրառում» (Կինոյի և հեռուստատեսության տեխնիկա», 1968 թվական, № 5):


== Ֆիլմագրություն ==


== Մրցանակներ ==
1950 թվական` Երրորդ աստիճանի Ստալինյան մրցանակ
1974 թվական` ՌԽՖՍՀ մշակույթի վաստակավոր աշխատակից


== Ծանոթագրություններ ==


== Արտաքին հղումներ ==
Լև Տրախտենբերգը «Կինոյի հանրագիտարանում» КМ.РУ կայքում
Կոլբատո

Կոլբատո (իսպ.՝  Collbató), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Բաշ Լոբրեգատ շրջանում։ Զբաղեցնում է 18,07 կմ² մակերես։ Բնակչությունը կազմում է 4114 մարդ (2010 թվական)։


== Ծանոթագրություններ ==


== Արտաքին հղումներ ==
Պաշտոնական կայք (կատ.)
Վեիբռի

Վեիբռի (էստ․՝ Veibri), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 824 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կանաչ մեղվակեր

Կանաչ մեղվակեր (լատ.՝ Merops persicus), մեղվակերների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։


== Արտաքին կառուցվածք ==
Մարմնի երկարությունը 27-31 սմ է, թևերի բացվածքը՝ 46-49 սմ, կենդանի զանգվածը՝ 47-50 գ։ Փետրածածկը հիմնականում կանաչ է, պոչի կենտրոնական փետուրները՝ երկար։ Հասունի մարմնի ընդհանուր գունավորումը կանաչ է, դիմային մասը՝ կապույտ, սև ու սպիտակ։ Կզակը դեղին է, թևատակի ծածկող փետուրները, կոկորդը՝ շիկակարմրավուն, գոտկատեղը՝ կապույտ երանգով։ Երիտասարդն ավելի խամրած է, փետուրների ծայրերը՝ բաց գույնի, պոչի դուրս ցցված հատվածը բացակայում է։


== Կենսակերպ ==
Թռիչքը ճարպիկ է, աշխույժ, ձայնը՝ սրնգային, զրնգուն։ Թռչում է ուղիղ գծով՝ թևերի ոչ հաճախակի թափահարումներով, գետնից ոչ բարձր և կարճատև, հաջորդ պահին թառում է էլեկտրալարերին կամ նստում գետնին։ Բնակվում է կավոտ զառիթափերով կիսաանապատներում, խուսափում է շինություններից, անտառապատ տարածքներից։ ՀՀ-ում միակ բնադրագաղութը Արարատի մարզի Սուրենավան և Արմաշ գյուղերի ծայրամասերում է՝ Արաքս գետի ձկնաբուծական տնտեսությունների տարածքում։ Առանձին գրանցումներ են կատարված Մեղրիից դեպի հարավ՝ Իրանի սահմանում։ Գարնանային ամենավաղ վերադարձը՝ մայիսի առաջին տասնօրյակից։ Բնադրվող է, հազվագյուտ։


== Սննդառություն ==
Սնվում է թռչող միջատներով (մեղուներ, կրետներ)։


== Տարածվածություն ==
Տարածված է Հյուսիսային Եգիպտոսից և Մերձավոր Արևելքից մինչև Ղազախստան և Հյուսիսարևելյան Հնդկաստան։ Հայաստանում հայտնի է Արարատյան հարթավայրի կիսաանապատային տեղանքներում։


== Պահպանություն ==
Սահմանափակ արեալով հազվագյուտ տեսակ է, որն ընդգրկված է ԲՊՄՄ Կարմիր ցուցակում քիչ մտահոգող կարգավիճակով և  գնահատվում է որպես խոցելի տեսակ։
Պահպանման հատուկ միջոցառումներ չեն իրականացվում։


== Պատկերասրահ ==

		
		
		
		


== Ծանոթագրություններ ==
Անտոնին Նովոտնի

Անտոնին Նովոտնի (չեխերեն` Antonín Novotný, դեկտեմբերի 10, 1904(1904-12-10)[…], Letňany, Prague 18, Պրահա 18, Prague 9, Պրահա, Բոհեմիայի թագավորություն, Ցիսլեյտանիա, Ավստրո-Հունգարիա և Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - հունվարի 28, 1975(1975-01-28)[…], Պրահա, Չեխոսլովակիա), Չեխոսլովակիայի պետական և քաղաքական գործիչ, 1957-1968 թվականներին՝ Չեխոսլովակիայի նախագահը։


== Կենսագրություն ==
Ծնվել է այն ժամանակ Ավստրա-Հունգարիայի կազմում գտնվող Պրահայի մոտակայքում գտնվող Լետնյանի բնակավայրում։ Նովոտնիի ընտանիքը աշխատավոր դասից էր և նա վաղ տարիքից աշխատել է դարբին։
Եղել է Չեխոսլովակիայի կոմունիստական կուսակցության (ՉԿԿ) անդամ 1921 թ. նրա ստեղծման օրից։ 1929 թ. դարձել է կուսակցության գործիչ։
Երկրորդ համաշխարհային պատերազմի ժամանակ մասնակցել է (ՉԿԿ) ընդհատակյա գործունեությանը, 1941-1945 թթ. եղել է Մաութհաուզենի համակենտրոնացման ճամբարի կալանավոր։
Պատերազմի ավարտից հետո 1945-1951 թթ. ՉԿԿ Պրահայի քաղաքային կոմիտեի 1-ին քարտուղարն է, 1946-1968 թթ.` ՉԿԿ կենտրոնական կոմիտեի (ԿԿ) անդամ, իսկ 1953 թվականից՝ ՉԿԿ ԿԿ 1-ին քարտուղարը։ Այդ պաշտոնից հեռացվել է 1968 թ. հունվարի 4-ին, նրան այդ ժամանակ փոխարինեց Ալեքսանդր Դուբչեկը։ Նույն տարվա մարտի 28-ին հրաժարվում է բոլոր պաշտոններից և նրան փոխարինում է ՉՍՍՀ նոր նախագահ Լուդվիկ Սվոբոդան։ Նովոտնիի հրաժարականին հաջորդեց «Պրահայի գարունը»։
50-ականներին Անտոնին Նովոտնին մասնակցություն է ունեցել երկրում ընթացող բռնաճնշումներին։ Հետագայում նրան որոշ քաղաքական գործիչների արդարացումը ձգձգելու համար նրան քննադատության ենթարկեցին գրողներն ու ուսանողները։


== Տե'ս նաև` ==
Անտոնին Զապոտոցկի


== Ծանոթագրություններ ==


== Արտաքին հղումներ ==
Անտոնին Նովոտնիի կենսագրությունը (անգլ.) և չեխերեն
(5320) Լիզբեթ

(5320) Լիզբեթ (անգլ.՝ Lisbeth), աստերոիդ աստերոիդների հիմնական գոտում։ Հայտնաբերվել է 1985 թվականի նոյեմբերի 14-ին Պոլ Յենսենի, Կառլ Աուգյուստեսենի և Հանս Ֆոգ Օլսենի կողմից Բրորֆելդեում։
Միջին հեռավորությունը Արեգակից կազմում է 3,14336 ա. մ., առավելագույնը մոտենում է 2,6651 ա. մ. հեռավորության վրա և հեռանում 3,6217 ա. մ.։ Արեգակի շուրջ մեկ ամբողջական պտույտ է կատարում 2035,59 երկրային օրվա ընթացքում, իր ուղեծրով շարժվելով միջինում 0,176853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5320) Լիզբեթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արարատ (թերթ)

Անվան այլ կիրառումների համար տե՛ս՝ Արարատ (այլ կիրառումներ)«Արարատ», ազգային, քաղաքական և գրական երկօրյա, հետագայում՝ օրաթերթ, Լիբանանահայ օրաթերթ և պաշտոնական օրկան Լիբանանի Սոցիալ դեմոկրատ Հնչակյան կուսակցություն-ի (Ս.Դ.Հ.Կ.-ի)։ Հիմնադրվել է նոյեմբերի 1937-ին Բեյրութում (Լիբանան)։ Ունեցել է քաղաքական, լրատվական, մշակութային և մարզական հարուստ բովանդակություն։ Կարևոր և ազդեցիկ դեր է ունեցել Լիբանահայ կյանքում։
2001 թվականի հունիսից շարունակում է լույս տեսնել որպես շաբաթաթերթ։ Արտոնատերեր՝ Գրիգոր Հաճընլյան, 1992-ից՝ «Մասիս» հրատարակչական ընկերություն։ Պատասխանատու տնօրեններ՝ Օննիկ Ճամպուլյան, 1992-95-ին՝ Ժիրայր Նայիրի (Թոսունյան) և 1995-ից՝ Հրանա Գանգրունի (Աբիսալոմ Գրըշըքյան)։ Խմբագիրներ՝ Արմենակ Էլոյան, Արսեն Կիտուր, Միհրան Սեֆերյան, Արմեն Դարիպ, Վահան Տոնապետյան, Հովսեփ Ճիռյան, Ասատուր Էլճանյան, Հրանա Գանգրունի, Ժիրայր Նայիրի, Ահարոն Շխրտմյան, Ավետիս Փոշողլյան։


== Նյութեր ==
Տպագրում է նյութեր Հնչակյան կուսակցության պատմության և արդի գործունեության վերաբերյալ անդրադառնում արևմտահայության պատմական ճակատագրի հարցերին։ Լուսաբանում է հայկական, լիբանանյան և միջազգային քաղաքական, տնտեսական, մշակութային, գիտական և մարզական անցուդարձը։ Նոր տարվա առիթով հրատարակում է բացառիկ համարներ։ Հատուկ համարներ հրատարակել է նաև Եղեռնի 50-ամյակի և արաբերենով՝ 80-ամյակի առիթով։ Տարբեր ժամանակներում լույս է ընծայել «Արարատ շաբաթօրյակ» (1949-54, խմբագիր՝ Հակոբ Պարսումյան), «Արարատ գրական» (1956-65, խմբագիր՝ Հակոբ Նորաշխարհյան), «Արարաա մարզական» (1956-58, խմբագիր՝ Գևորգ Տարոնի. վերահրատարակվել է 1992-ին, խմբագիրներ՝ Գրիգոր Քյոշկերյան, Կարո Գոճավագյան, Ավետիս Փոշողլյան) և «Արարատ երիտասարդական» (1985-92, խմբագիրներ՝ Եղիկ Ճերեճյան, Ավետիս Փոշողլյան) հավելվածները։


== Նշումներ ==
Kevork Yazdjian, Lebanese-Armenian press in 2002, Yerevan, 2004, 47 p. ISBN 99930-4-293-5


== Արտաքին հղումներ ==
Պաշտոնական կայքը
Խփիր ոսկորին

«Խփիր ոսկորին» (անգլ.՝ Play It to the Bone), 1999 թվականի ամերիկյան սպորտային դրամա, գլխավոր դերերում են` Անտոնիո Բանդերասը և Վուդի Հարելսոնը։


== Սյուժե ==
Ֆիլմի կարևոր արտահայտություն. «Ոչ ոք չի հարվածի քեզ այնքան ուժգին, որքան քո լավագույն ընկերը»։
Պրոֆեսիոնալ բռնցքամարտիկներ և մտերիմ ընկերներ Ցեզարն ու Վինսը մի ժամանակ մեծ հույսեր ունեին, բայց նրանցից յուրաքանչյուրը բաց թողեց հնարավորությունը չեմպիոն դառնալու և գումար վաստակելու։ Այժմ նրանք ունեն պատահական վարձատրվող աշխատանք, բայց դեռ հոգու խորքում հույս ունեին «մեծ պայքարի» վրա, որը նրանց կբերեր փառք և կհասցներ պրոֆեսիոնալ բռնցքամարտի գագաթնակետին։ Եվ ահա ճակատագիրը ժպտաց նրանց։ Նախկին մենեջեր Ցեզարյան առաջարկեց նրանց երկուսին հանդես գալ ռուս.՝ "андеркарте" (երկրորդական մենամարտում` հանդիսատեսին ակտիվացնելու համար) Մայկ Թայսոնի մենամարտում, խոստանալով, որ հաղթողը իրավունք կստանա մասնակցել չեմպիոնական մենամարտին։ Փողի բացակայության պատճառով Լաս-Վեգաս մեկնելու համար, Վինսն ու Ցեզարը համոզում են, որ իրենց երկուսին մեքենայով տանեն իրենց նախկին ընկերուհու` Գրեիսի մոտ, ում հետ ժամանակին յուրաքանչյուրն էլ հարաբերություն է ունեցել։ Վեգասի ճանապարհին նրանք վերցնում են արկածախնդիր Լիային, ով իրենց փոխարեն վճարում է ռեստորանում։ Ֆիլմի սյուժեն բաղկացած է երկու մասից. գլխավոր հերոսների ճամփորդությունը Հարավային Ամերիկայի կիսաանապատային ճանապարհով և Վինսին ու Ցեզարին առնչվող մենամարտի միջոցառումները։


== Դերերում ==


== Ծանոթագրություններ ==


== Արտաքին հղումներ ==
«Бей в кость»(անգլ.) ֆիլմը allmovie կայքում:
«Бей в кость»(անգլ.) ֆիլմը Box Office Mojo  կայքում
Կրասնայա Ռեչկա (Միջին Տերսի վտակ)

Անվան այլ կիրառումների համար տե՛ս՝ Կրասնայա Ռեչկա (այլ կիրառումներ)Կրասնայա Ռեչկա (ռուս.՝ Красная Речка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 77 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիոլա Սարդո

Ռիոլա Սարդո (իտալերեն՝ Riola Sardo), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 2137 մարդ, բնակչության խտությունը կազմում է 44,31 մարդ/կմ²։ Զբաղեցնում է 48,23 կմ² մակերես տարածք։
Փոստային ինդեքսն է՝ 9070։ Հեռախոսային կոդը՝ 0783։
Մույսկի շրջան

Մույսկի շրջան (ռուս.՝ Муйский район, բուրյաթերեն՝ Муяын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1989 թվականին։ Վարչական կենտրոնը՝ Տակսիմո։


== Աշխարհագրություն ==
Շրջանի տարածքի մակերեսը կազմում է 25164 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14494 մարդ։ Բնակչության խտությունը կազմում էր 0,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լևերանո

Լևերանո  (իտալերեն՝ Leverano ), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 14 177մարդ, բնակչության խտությունը կազմում է 295 մարդ/կմ²։ Զբաղեցնում է 48 կմ² մակերես։ Փոստային ինդեքս՝ 73045, հեռախոսային կոդ՝ +39 0836։
Քաղաքի հովհանավոր պաշտպան է Ասուզիոնե դին Մարիա։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 923411
Պաշտոնական կայք՝ http://www.comune.leverano.le.it/


== Արտաքին հղումներ ==
http://www.carpignano-salentino.it/ Archived 2006-02-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արմավաշեն

Անվան այլ կիրառումների համար տե՛ս՝ Արմավաշեն (այլ կիրառումներ)Արմավաշեն (այժմ կոչվում է՝ Կըզըլ Կըշլաղ, ադրբ.՝ Qızıl Qışlaq, մինչև 2003 թվականը՝ Աշաղի Ռամեշին կամ Ներքին Ռամեշին, ադրբ.՝ Aşağı Remeşin), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։ Տեղակայված է Կուքի գետի աջ ափին, Առինջ գյուղից մոտ 8 կմ դեպի Կուքի։


== Պատմություն ==
Գյուղի մասին գրավոր աղբյուրներ չեն պահպանվել։ Մինչև 19-րդ դարը գյուղում բնակվել է 100 տուն հայ բնակչություն։


== Հուշարձաններ ==


=== Մատուռ ===

Արմավաշենում կա 16-17-րդ դարերի միանավ մատուռ։


=== Գերեզմանատուն ===
Արմավաշենի գերեզմատունը գտնվում է գյուղի հյուսիսային կողմում և վերաբերվում է 9-16-րդ դարերին։ Ունի 290 հարթ տապանաքարեր, խաչքարեր։ 1980-ականներին դրությամբ խաչքարերի և տապանաքարերի մի մասը տեղահան են արված, իսկ մի մասն էլ թաղված են հողի մեջ։


== Տես նաև ==
Խնձորուտ (լեռ)
Արմավաշենի մատուռ


== Ծանոթագրություններ ==
Կամենկա (գյուղ, Գագարինսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրդեհ (ֆիլմ)

Հրդեհ, 1983 թվականին «Հայֆիլմ» կինոստուդիայում նկարահանված հայկական գունավոր ֆիլմ։


== Սցենար ==
Ռուբենի տունը հրդեհի ճարակ է դառնում։ Համագյուղացիներն ամեն կերպ ձգտում են օգնել ուսուցչի համար նոր տուն կառուցելու գործին, սակայն պետական պաշտոնյանները տարբեր մեքենայությունների միջոցով հետաձգում են շինանյութի տրամադրումը։ Գյուղացիները պահեստից ուժով վերցնում են Ռուբենին հասանելիք ապրանքը։ Արդյունքում նրանցից մի քանիսը հայտնվում են բանտում։


== Դերերում ==
Ռուբեն – Մհեր Մկրտչյան
Արմենակ – Հենրիկ Ալավերդյան
Դերենիկ – Արմեն Խոստիկյան
Պատվական – Վոլոդյա Գրիգորյան
կոլոտ Հովհաննես – Ռաֆայել Սարոյան
Հրանուշ – Վերջալույս Միրիջանյան
Արուսյակ – Լուսյա Հովհաննիսյան
Վարդան – Վասիլ Նազլուխանյան
Գոհար – Գոհար Խաչիկյան
քաղկոմի նախագահ – Կարեն Ջանգիրյան
պահակ – Գևորգ Գևորգյան
բուֆետապան – Խորեն Աբրահամյան
Լեոնարդ Սարկիսով
Արտյուշա Գյոդակյան


== Նկարահանող անձնակազմ ==
Նկարիչ` Ռաֆայել Բաբայան
Ձայնային օպերատոր` Իրեն Օրդուխանյան
Նկարիչ դիմահարդար` Պ. Ասչյան
Զգեստների նկարիչ` Գ.Իսայան
Մոնտաժը` Ի.Միքայելյան
Խմբագիրներ`Վ.Մելիքսեթյան, Գ.Հախվերդյան
տնօրեն` Լերմոն ՄուրադյանՆկարահանումները կատարվել են Վանաձոր (Կիրովական քաղաքում`պահեստի տեսարանները և բուֆետ ճաշարանը)։ Կրկեսային ներկայացման տեսարանը նկարահանվել է Գյառգյառ (այժմ՝ Գարգառ) գյուղի ակումբում։ Գյուղական տեսարանները նկարահանվել են Վանաձորի մերձակա Բազում, Լեռնապատ և այլ գյուղերում։ Մասսայական տեսարաններում խաղում են Վանաձորի Հովհաննես Աբելյանի անվան պետական թատրոնի դերասանները` Միլիցիայի բաժանմունքի, Ռուբենի տան հրդեհի, Ռուբենի բարկացած ժամանակ տան հիմքերը քանդելու, հարսանիքի տեսարաններում։ Մասնավորապես` Լենա Փաշինյան, Շամիրամ Տերտերյան, Ավետիս Օհանյան, Ալլա Հովհաննիսյան և ուրիշներ։


== Աղբյուրներ ==
Ֆիլմը «Հայկական կինո» կայքում Archived 2014-06-25 at the Wayback Machine.
Շավատա

Շավատա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զենիթային աղեղ

Զենիթային աղեղ (անգլ.՝ Circumzenitha arcl ), օպտիկական երևույթ, տեսքով նման է ծիածանին, սակայն առաջանում է հորիզոնական տեղաբաշխված սառույցի բյուրեղներից արևի լույսի բեկումից։ Բյուրեղները սովորաբար ոչ թե անձրևի կաթիլներում են, այլ՝ փետրավոր ամպերում։ Աղեղը ձևավորվում է զենիթը կենտրոն ունեցող մեկ քառորդից ոչ ավելի շրջանի տեսքով, արևի կողմում։ Գույները փոխվում են կապույտից կարմիր՝ աղեղի ներսից դեպի արտաքին կողմը։ Ամենապայծառ և գունեղ հալոներից է։ Գույները ավելի մաքուր են, քան ծիածանինը, քանի որ համեմատաբար քիչ գույներ են վերածածկվում՝ ձևավորելով հալոյի այս տեսակը։ Առաջին տպավորությամբ նման է վեր շրջված ծիածանի։
Զենիթային աղեղին ասում են «ժպիտ՝ երկնքում»։ Այն հազվադեպ է նկատվում, քանի որ շատ բարձրում է առաջանում։ Փետրային ամպերը, որոնք առաջացնում են արևային շուն (կեղծ Արեգակ), կարող են նաև զենիթային աղեղի պատճառ դառնալ, եթե զենիթում են, իսկ Արևը ցածր դիրքում է։
Զենիթային աղեղ ձևավորող լույսը սառցի բյուրեղների մեծ մտնում է վերևի հարթ կողմից, և դուրս է գալիս կողային պրիզմայի կողմից։ Գրեթե զուգահեռ լույսի բեկումը ըստ էության 90-աստիճանի պրիզմայով ստեղծում է հստակ անջատված և մաքուր գույներ։ Զենիթային աղեղը կարող է առաջանալ, եթե Արևը ի անջատում և մաքրություն։ հորիզոնի հանդեպ 32.2°֊ից ցածր է։ Ամենապայծառը դիտվում է, երբ արևը մոտ 22° բարձրության վրա է, ինչի հետևանքով արևի ճառագայթները բյուրեղներ մուտք են գործում և դուրս են գալիս նվազագույն թեքման անկյունով․ 22° շառավղով, 3° լայնությամբ։ Զենիթային աղեղի շառավիղը փոխվում է 32.2°֊ից մինչև 0°, և կախված է հորիզոնի նկատմամբ արևի դիրքից։ Երկու կողերի ծայրամասերում գրեթե անհետանում է՝ աստիճանաբար աղոտանալով։ Եթե արևը 32.2°֊ից բարձր է, լույսը բյուրեղներից դուրս է գալիս ներքևի մասից՝ ձևավորելով գրեթե անգույն պարհելիումային շրջան։


== Տես նաև ==

Հալո


== Հղումներ ==
David K. Lynch and William Livingston. Color and Light in Nature. 2nd ed, 2004 printing.
Les Cowley։ «Circumzenithal Arc»։ Atmospheric optics։ Վերցված է 2007-04-23 
Les Cowley։ «CZA - Effect of solar altitude»։ Atmospheric Optics։ Վերցված է 2007-04-23 


== Արտաքին հղումներ ==
Atmospheric Optics - About CZAs
Atmospheric Optics - Circumzenithal Arc Gallery
Circumzenithal arc over Rome, Italy 
Timelapse video of weak Circumzenithal Arc
Physics of the circumzenithal arc
Images from the UK by Crayford Manor House Astronomical Society Archived 2009-08-07 at the Wayback Machine.
Circumzenithal Arc Over Frisco, TX | 1-23-11 | Clouds 365 Project - Year 2
Spaceweather.com Atmospheric optics expert Les Cowley created a diagram labeling the halos
Հուսահատությունը տիրել է կյանքին...

«Հուսահատությունը տիրել է կյանքին...», Հովհաննես Թումանյանի բանաստեղծություններից՝ հավանաբար գրված  1891 թվականին։


== Պատմություն ==
Հովհաննես Թումանյանն այս բանաստեղծություն նվիրել է դերասան Պետրոս Ադամյանին։
Դատելով արտիստի հիվանդ լինելու մասին՝ բանաստեղծությունում արված ակնարկից, այն պետք է գրված լիներ 1891 թվականի գարնանը, երբ դերասանը կոկորդի տուբերկուլոզով ծանր հիվանդ պառկած էր Կոստանդնուպոլսի «Ռուսական նիկոլաևյան հիվանդանոցում»։
Այս բանաստեղծությունով Թումանյանը ողջ հայության կոչ է անում նյութական օգնություն ցույց տալ հիվանդ արտիստին։
Եղիշե Չարենցի անվան գրականության և արվեստի թանգարանի Թումանյան ֆոնդի № 27-ում պահվում է մեկ ինքնագիր։
Առաջին անգամ տպագրվել է 1932 թվականին՝ «Գրական թերթում»։ Այնուհետև՝ Երևանում՝ 1940-1959 թվականերին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 445)։
Տպագրվում է ինքնագրից։


== Ծանոթագրություններ ==
Դավթաշեն (այլ կիրառումներ)

Դավթաշեն, կարող է վերաբերել՝

Դավթաշեն - գյուղ Թալինի տարածաշրջանում
Դավթաշեն - վարչական շրջան Երևանում
Լոնդոնյան արձակուրդներ

Լոնդոնյան արձակուրդներ (անգլ.՝ A Royal Night Out), բրիտանական մելոդրամա, որի ռեժիսորը Ջուլիանա Ջարոլդն է։ Ֆիլմի պրեմիերան կայացել է 2015 թվականի մայիսի 14-ին Ավստրալիայում։


== Դիպաշար ==
Ֆիլմի հիմքում ընկած են իրական դեպքեր, որոնք տեղի են ունենում Լոնդոնում 1945 թվականի մայիսի 8-9-ի գիշերը, երբ Մեծ Բրիտանիան նշում է հաղթանակի օրը։ Մարգարիտ թագուհին և իր քույր Եղիսաբեթը՝ ապագա Եղիսաբեթ II-ը, իրենց հոր՝ Ջորջ VI-ի թույլտվությամբ լքում են Բուկինհեմյան պալատը։ Նրանք երկու ուղեկցորդների օգնությամբ գնում են քաղաք, որպեսզի զգան ժողովրդի միասնականությունը։ Չնայած սովորական քաղաքացիների կյանքի մասին տեղեկություններ չունենալու հետ կապված մի շարք արկածների, գիշերվա ժամը 6-ին տուն հասնելուն՝ ամեն ինչ լավ է ավարտվում։ Թագավորը սեղմում է արքայադստերը փրկողի ձեռքը։ Եղիսաբեթը նրան թագավորական մեքենայով հասցնում է մի տեղ, որտեղ նրանք համբուրվում են։


== Իրական հիմքեր ==
Եղիսաբեթ և Մարգարիտ արքայադուստրները 1945 թվականի մայիսի 9-ին իսկապես մասնակցություն է ունեցել Լոնդոնի փողոցների զբոսանքներին։ Խումբը կազմված էր 16 մարդկանցից՝ այդ թվում մի քանի ընկեր-բարեկամներ, դաստիարակ և զինված պահակ։ Սակայն արքայադուստրերը վերադարձել են պալատ առանց ուշացման, ինչպես և պլանավորել էին, իսկ ֆիլմում դեպքը չափազանցված է։


== Դերերում ==


== Ծանոթագրություններ ==
Պավլոս Բորոյան

Պավլոս Աղաջանի Բորոյան (Պողոս) (հունվարի 13, 1905, Տիգրանակերտի Սևեբեկ գյուղ - սեպտեմբերի 3, 1979, Երևան), հայ դերասան, Հայկական ԽՍՀ վաստակավոր արտիստ (1966)։


== Կենսագրություն ==
Մեծ Եղեռնից հետո մանկությանն անց է կացրել Չորք Մարզպանի և Բեյրութի որբանոցներում, որտեդ և ձեոք է բերել իր կրթությունր։ 1920-ական թվականների սկզբներից խաղացել է Լիբանանի և Սիրիայի տարբեր թատերախմբերում՝ Պաղոս Մոլիեր բեմական անունով։
Փոխադրվելով Հայաստան, 1932 թվականից, որպես դերասան. աշխատել է Երևանի Առաջին պետական թատրոնում (այժմ Գաբրիել Սունդուկյանի անվան ազգային ակադեմիական թատրոն);


== Դերեր ==
Կատարած դերերից են՝

Յու մա Ֆու («Պատվի գործ»),
Ազնբերգ («Ֆոսֆորային շալ»),
քահանա («Ջարդ»),
բժիշկ («Երևակայակսւն հիվանդ») և այլ դերեր։


== Աշխատանքը տիկինիկային թատրոնում ==
1935 թվականից մինչև կյանքի վերջը աշխատել է Երևանի Թումանյանի անվան պետական տիկնիկային թատրոնում, որտեդ նա գտել է իր ստեղծագործական իսկական տարերքը. իր արվեստով նպաստել մանուկների գեղագիտական դաստիարակաթյան գործին, սեր և համակրանք շահել բոլոր հասակի հանդիսատեսների շրջանում։ Ելույթներ է ռւնեցել նաև դպրոցներում, պիոներական ճամբարներում, մի ներկայացման մեջ կատարելով տարրեր բնավորության տեր մարդկանց դերեր՝ ինչպիսիք են պրոֆեսոր («Տասներկու ամիսներ») Ֆեդյա («Ֆեդյայից լավը չկա»). Շուն («Շունն ա կատան»), Վեզիր («Գաոնիկ ախպեր») և շատ այլ դերեր։


== Ծանոթագրություններ ==
Purpose

Purpose, կանադացի երգիչ Ջասթին Բիբերի չորրորդ ստուդիական ալբոմը, որը թողարկվել է 2015 թվականի նոյեմբերի 13-ին Def Jam Recordings լեյբլում։ Ալբոմի պրոդյուսերներն են Ջասթին Բիբերը, Mason (MdL) Levy-ն, Diplo-ն, Սքրիլլեքսը, Ռիք Ռուբինը, Բենջամին Լևինը, Blood Pop-ը։ Ալբոմը գլխավորել է ամերիկյան (երգչի կարիերայի վեցերորդ № 1 ալբոմը Billboard 200-ում), կանադական, ավստրալիական և աշխարհի այլ չարթերը։ 2016 թվականի հուլիսին ալբոմի վաճառքները հատել են 4,5 միլիոնի սահմանը։


== Երգացանկ ==


== Չարթեր ==


== Թողարկման պատմություն ==


== Հավաստագրումներ ==


== Ծանոթագրություններ ==
Չորրորդ իսլամական պատերազմ

Չորրորդ իսլամական պատերազմ (թամիլերեն՝ நான்காம் ஈழப்போர்), Շրի Լանկայի զինված ուժերի և Թամիլ Իլամ անջատվողական շաժման միջև զինված բախումների չորրորդ փուլը, որը ներկայումս նշվում է, որպես ահաբեկչության կազմակերպում 32 պետություններում։
Պատերազմի արդյունքում Շրի Լանկայի Զինված Ուժերը իր վերահսկողության տակ են վերցնում բոլոր այն տարածքները, որոնք նախկինում եղել են Թամիլ Իլամի վերահսկողության տակ։


== Պատմություն ==
2006 թվականի ապրիլի 20-ին թամիլյան անջատվողական ուժերը հրաժարվել են կառավարության հետ բանակցություններ վարելուց։ հաջորդ օրը «Թամիլ Իլամի վագրերը» Ցեյլոնի կղզում երկու ռումնբեր են պայթեցրել։
Շատ չանցած՝ ապրիլի 25-ին, Շրի Լանկայի ահաբեկիչ-մահապարտները պայթեցրել են երկրի բանակի հրամանատարին։ Նույն օրը Շրի Լանկայի ավիացիան և ռազմական նավատորմը վրեժ են լուծել ահաբեկչական խմբավորումից՝ գեներալի սպանության համար։
2006 թվականի մայիսի 11-ին «թամիլյան վագրերը» խորտակել են Շրի Լանկայի Ռազմածովային ուժերին պատկանող երկու ռազմանավեր։ Հիմնվելով իրադարձությունների զարգացումների վրա՝ Եվրոպական Միությունը «թամիլյան վագրերին» դասել է ահաբեկչական կազմակերպությունների շարքին։
Դրան հաջորդեց այն, որ ահաբեկչական խմբավորումը սպառնաց հաշվեհարդար տեսնել խաղաղ բանվոր բնակչությունից։ Հունիսի 15-ին հերթական անգամ տեղի է ունենում ահաբեկչություն, որը խլում է 64 մարդու կյանք։ Այսպիսով Ցեյլոնի կղզին հայտնվում է քաղաքացիական պատերազմի շեմին։
2006 թվականի հունիսի 15-ին «թամիլյան վագրերը» ռմբակոծել են Շրի Լանկայի որոշ տարածքներ։ Երկու օր անց՝ հունիսի 17-ին,Շրի Լանկայի կառավարությունը պաշտոնապես պատերազմ է սկսել Թամիլ Իլամի ազատագրման վագրերի անջատվողական ուժերի դեմ։ Հունիսի 26-ին մահապարտ-ահաբեկիչները պայթեցրել են լանկիական բանակի գեներալին։
Հունիսի 28-ին Թամիլ Իլամի ազատագրման վագրերը հայտարարություններ են տարածել, որտեղ ներողություն են խնդրել գեներալի սպանության համար։ Օգոստոսի 1-ին պայթյուն է տեղի ունեցել մարդատար բանակային ավտոբուսում, որի արդյունքում զոհվել է 18 զինծառայող։
Օգոստոսի 6-ին Շրի Լանկայում սպանվել են մարդասիրական առաքելություն ունեցող 15 աշխատակիցներ։ Պատերազմի ամենաթեժ փուլում օգոստոսի 13-ին ահաբեկիչները պայթեցնում են Շրի Լանկայում Պակիստանի դեսպանին։ Նրանց ահաբեկչական գործողությունները այդքանով ավարտվում է և 2006 թվականի հոկտեմբերի 28-ին սկսվում են բանակցություններ խմբավորման անդամների և Շրի Լանկայի կառավարության միջև։


== Ծանոթագրություններ ==
Լա Ֆլոտ

Լա Ֆլոտ (ֆր.՝ La Flotte) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Մարտեն դը Ռե կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17161։


== Բնակչություն ==
Համայնքի բնակչությունը 2010 թվականին կազմում էր 2889 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լա Ֆլոտ (ֆր.)
Զուբարի (գյուղ, Իզյասլավի շրջան)

Անվան այլ կիրառումների համար տե՛ս՝ Զուբարի (այլ կիրառումներ)Զուբարի (ուկրաիներեն՝ Зубарі), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Զուբարի գյուղում բնակվում էր 352 մարդ։ Բնակավայրը զբաղեցնում է 1171 կմ² տարածք։ Բնակչության խտությունը կազմում էր 300,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառուցվածքային երկրաբանություն

Կառուցվածքային երկրաբանություն, տեկտոնիկայի բաժին, ուսումնասիրում է երկրակեղևում ապարների տեղադրման տարրական ձևերը և դրանց ծագումը։ Կառուցվածքային երկրաբանության հիմնական խնդիրը կառուցվածքային ձևերի արտաքին տեսքի (մորֆոլոգիայի), նյութի տեղափոխման կինեմատիկ պրոցեսների (որոնք հանգեցնում են կառուցվածքների և դինամիկ պայմանների առաջացմանը) հետազոտությունն է։ Կառուցվածքային երկրաբանությունը սերտորեն կապված է երկրաբանության մյուս ճյուղերի՝ երկրաբանական հանույթի, գեոմորֆոլոգիայի, շերտագրության, լիթոլոգիայի, պետրոգրաֆիայի, հիդրոերկրաբանության, ինժեներական երկրաբանության հետ։ Կառուցվածքային երկրաբանության ուսումնասիրության առարկան են կառուցվածքային ձևերը (շերտերը, ծալքերը, ճեղքերը), խզումնային խախտումները, մագմատիկ ծագման մարմինները։ Կառուցվածքային երկրաբանությունը կարևոր նշանակություն ունի որոնողական և հետախուզա-շահագործողական աշխատանքներում, քանի որ օգտակար հանածոների զգալի մասի (նավթ, գազ, մետաղներ) կուտակումները կապված են կառուցվածքային ձևերի որոշակի տիպերի հետ։ Կառուցվածքային երկրաբանության տվյալները մեծ դեր են խաղում երկրատեկտոնիկայի տեսական հարցերի մշակման համար։
Խան

Անվան այլ կիրառումների համար տե՛ս՝ Խան (այլ կիրառումներ)Խան (Մոնղոլ. Хан, Խան ՝ Արքա, կայսեր, թագավոր), Չինահանական, կորեական, ճապոնական, բոնղոլական, թյուրքական և մոնղոլական արքայական կայսերական կոչում և արքայական աստիճանի պաշտոն։ Տարածվածությունը Չինաստան, Ճապոնիա, Կորեա, Մոնղոլիա, Արևելյան Սիբիր։ Սկզբնապես Խան անվանել են ցեղերի առաջնորդներին, բայց նաև նշանակել է գերագույն կառավարիչ, արքա, թագավոր։ Մոնղոլների և Բոնղոլների մոտ և եղել է իշխանական, Մոնղոլական պետությունում՝ Ուլուսների կառավարիչների տիտղոս, Խան արքայական աստիճանակոչումը ընդունված է եղել անվանել Հան-Չինաացու կամ Ճապոնացու դեմքով և Մոնղոլի Չինաճապոնական աչքերով Մոնղոլոիդ ազգություններին և նրանց մոտ։ Հիմնականում Առաջներում Խան՝ տիտղոսը տարածված էր Չինաստանում, Ճապոնիայում, Կորեական թերակղզիյում, Չինահանացիների ճապոնացիների, ֆիլիպինցիների և կորեացիների մոտ, Նաև Մոնղոլական պետությունում, Թյուրքախոս և Թյուրքալեզու, Թյուրքամոնղոլախոս և Թյուրքամոնղոլալեզու Բոնղոլական և Թյուրքական և Մոնղոլական ցեղերի մոտ և նրանց պետությունում։
Անտոնինա դու Նորտի

Անտոնինա դու Նորտի (պորտ.՝ Antonina do Norte), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի հարավկենտրոնական մաս (մարզ)ում։ Մտնում է Վարզեա Ալեգրիի գավառի կազմի մեջ։ Բնակչությունը կազմում է 7 561 մարդ՝ 2006 թվականի տվյալներով։ Գրավում է 260,101 կմ2 տարածք։ Բնակչության խտությունը՝ 29,1 մարդ/կմ²։


== Պատմություն ==
Քաղաքը հիմնադրվել է 1958 թվականի մայիսի 8-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.988.690,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.976,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,613 (տվյալները ՄԱԿ-ի զարգացման ծրագրի)
Նոյտրեբին

Նոյտրեբին (գերմ.՝ Neutrebbin), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Բարնիմ Օդերբրուխի ենթակայության տակ։ Բնակչությունը 1504 մարդ է (2010 թվականի դեկտեմբերի 31–ի տվյալներով)։ Զբաղեցնում է 36,63 կմ² տարածք։ Պաշտոնական կոդը՝ 12 0 64 365։
Կոմունան ստորաբաժանվում է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Երկմետաղներ

Երկմետաղներ, տարասեռ մետաղների կամ համաձուլվածքների երկու շերտից կազմված մետաղանյութ (պողպատ և ալյումին, պողպատ և նիոբիում, ալյումին և տիտան, տիտան և մոլիբդեն և այլն)։


== Կիրառություն ==
Օգտագործում են կոնստրուկցիաների ամրությունն ու կրակակայունությունը բարձրացնելու, զանգվածը փոքրացնելու (թանկարժեք և դեֆիցիտ մետաղները տնտեսելու) համար կամ որպես ուրույն հատկություններով նյութ։


== Պատրաստման եղանակներ ==
Պատրաստում են հիմնականում երկու տարբեր մետաղների (կամ համաձուլվածքների) նախապատրաստուկների միաժամանակ գլոցմամբ (կամ մամլմամբ)։ Գալվանական եղանակի դեպքում ավելի թանկարժեք մետաղի շերտը քսում են էլևկտրալիտիկորեն։ Առավել կարծր (թանկ և դեֆիցիտ) համաձուլվածքները մակահալում են պողպատին էլեկտրատաքացումով (կտրող գործիքների և դրոշմոցների արտադրության դեպքում)։
Մռայլ վայրեր

Մռայլ Վայրեր (անգլ.՝ Dark Places)։ Միստիկ-հոգեբանական ֆիլմ՝ գրված և նկարահանված Ժիյ Պաքե-Բրեների կողմից, որը հիմնված է Ջիլլիան Ֆլիննի «Մութ վայրեր» վեպի վրա։ Գլխավոր դերերում են՝ Շարլիզ Թերոնը, Քրիստինա Հենդրիքսը, Նիկոլաս Հոլտը և Քլոյե Գրեյս Մորեցը։
Ֆիլմը Ֆրանսիայի պրեմիերան տեղի է ունեցել 2015 թվականի ապրիլի 8-ին, իսկ ԱՄՆ-ում՝ 2015 թվականի օգոստոսի 7-ին A24 Films-ի ներքո։


== Սյուժետ ==
Կանզասի գյուղական բնակավայրերից մեկում տեղի ունեցած սարսափելի սպանությունների հիշողությունները շարունակում են հետևել Լիբբի Դեյին (Շարլիզ Թերոն), ով իր մոր և քույրերի սպանության միակ ողջ մնացած վկան է։ Կարծելով, որ սպանությունը սատանակայն խմբավորման ձեռքի գարծն է, Լիբբին դատարանում մեղադրում է իր եղբորը։ Սպանությունից քսանհինգ տարի անց, նա դեռ մնում է իր անցյալի սարսափելի բռնության ազդեցության տակ, երբ նա հանդիպում է խուզարկով խմբին, ովքեր իրենց անվանում են «Մահվան ակումբ»։ Հուսալով բավարարել իրենց հիվանդագին հետաքրքրասիրությունը խումբը սկսում է խուզարկությունը, կարծելով, որ Լիբբիի եղբայրը մեղավոր չէ։ Իրենց օգնելու համար Լիբբին պետք է քրքրի իր հիվանդ հիշողությունները, որպեսզի իմանա՝ իր անցյալը կարող է լինել այնպիսին, ինչպիսին չի նախատեսում։


== Դերակատարներ ==
Շարլիզ Թերոն՝ Լիբբի Դեյ
Քրիստինա Հենդրիքս՝ Պաթի Դեյ
Նիկոլաս Հոլտ՝ Լիլ Ուիրթ
Քլոյե Գրեյս Մորեց՝ Երիտասարդ Դիոնդրա Վերցզներ
Թայ Շերիդան՝ Երիտասարդ Բեն Դեյ
Քորի Սթոլ՝ Մեծահասակ Բեն Դեյ
Անդրեա Ռոթ՝ Մեծահասակ Դիոնդրա Վերցզներ
Սին Բրիջերս՝ Ռաներ Դեյ
Դրեա դե Մատեո՝ Քրիսսի Քեյթս
Էդդի Միլլեր՝ Երիտասարդ Քրիսսի Քեյթս
Սթերլինգ Ջերինս՝ Երիտասարդ Լիբբի Դեյ
Շենոն Կուկ՝ Որիտասարդ Թրեյ Տիպանո
Դեն Հյուիտ Օուենս՝ Ռաբերտ


== Նկարահանումներ ==
Ֆիլմի նկարահանումները սկսեցին 2013 թվականի օգոստոսի վերջին, Շրևփորթ, Լուիզիանայում։


== Պրեմիերա ==


=== Քննադատական կարծիք ===
Rotten Tomatoes-ում եղած 9 կարծիքների հիման վրա ֆիլմին տրվել է 56%՝ 5.6/10 վարկանիշով։


== Փաստեր Ֆիլմի Մասին ==
Շարլիզ Թերոնը և Նիկոլաս Հոլտը Ջորջ Միլլերի Mad Max։ Fury Road ֆիլմից հետո նույն ֆիլմում կնկարահանվեն երկրորդ անգամ։


== Ծանոթագրություններ ==
Բենժամին Կոնստատ դու Սուլ

Բենժամին Կոնստատ դու Սուլ (պորտ.՝ Benjamin Constant do Sul), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 2256 մարդ, ըստ 2006 թվականի տվյալների։ Տարածքը կազմում է 132,396 կմ2։ Բնակչության խտությունը՝ 18,6 մարդ/կմ²։


== Վիճակագրություն ==
Համախառն ներքին արտադրանքը կազմել է 14 703 858,00 (ըստ Բրազիլիայի աշխարահագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 694,76 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,666
(2151) Հեդվիգեր

(2151) Հեդվիգեր (անգլ.՝ Hadwiger), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 3-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,561911 ա. մ., առավելագույնը մոտենում է 2,4188 ա. մ. հեռավորության վրա և հեռանում 2,705 ա. մ.։ Արեգակի շուրջ մեկ ամբողջական պտույտ է կատարում 1497,77 երկրային օրվա ընթացքում, իր ուղեծրով շարժվելով միջինում 0,240358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,48° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2151) Հեդվիգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՄիԳ-31

Միկոյան ՄիԳ-31 (ռուս.՝ Микоян МиГ-31), խորհրդային արտադրության կործանիչ-կալանիչ։


== Ընդհանուր բնութագիր ==
ՄիԳ-31-ը խորհրդային արտադրության առաջին չորրորդ սերնդի կործանիչ-կալանիչ է։ ՄիԳ-31 կործանիչը ստեղծվել է (հատկապես միջին և մեծ հեռավորություններում) օդային թիրախները որսալու և ոչնչացնելու համար` ցերեկով և գիշերով, անկախ եղանակային պարզ և բարդ պայմաններից (նաև հակառակորդի ակտիվ և պասիվ ռադիոխանգարումների դեպքում)։


== Արտադրություն ==

ՄիԳ-31 կործանիչի ստեղծման աշխատանքները սկսվել են 1968 թվականին, սակայն արտադրության է դրվել 1970-ականների կեսին։ Այն ստեղծվել է ՄիԳ-25 կործանիչի հիման վրա։ Այն տրամադրվել է ԽՍՀՄ Ռազմաօդային ուժերին 1981 թվականին։ 1994 թվականին կործանիչների արտադրությունը կասեցվել է։ Ներկա դրությամբ Ռուսաստանի զինված ուժերն ունի 190 միավոր այդպիսի ինքնաթիռ, որոնց մի մասը պետք է արդիականացվի մինչև ՄիԳ-31ԲՄ տարբերակի։ Մինչև 2020 թվականը նախատեսվում է արդիականացնել 60 միավոր ՄիԳ-31։ Այս ինքնաթիռի մոտ մարտական գործողությունների հնարավորությունները լայնորեն ընդարձակվել է` շնորհիվ նոր ռադիոտեղորոշման էլեկտրոնային համակարգի։


== Մարտավարական տվյալներ ==

ՄիԳ-31-ը բավական հզոր, գերձայնային կործանիչ է` համալրված նոր տեխնոլոգիաներով։ Այն շատ արդյունավետ ինքնաթիռ է։ Այն ունակ է թիրախներ հայտնաբերել մինչև 280 կմ-ի վրա։ Չորս ՄիԳ-31 կործանիչներից բաղկացած խումբը կարող է հսկել 800-900 կմ լայնքով տարածք։ Այն ունի նաև օդում վերալիցքավորվելու հնարավորություն։ ՄիԳ-31 կործանիչի անվան հետ մինչ օրս շատ անհայտ բաներ կան կապված։ Միայն մի նախադասությամբ կարելի է նշել, որ ՄիԳ-31 կործանիչը ՌԴ-ի ամենաարդյունավետ և հզոր հակաօդային պաշտպանության համալիրն է։ Այն կարող է միաժամանակ հայտնաբերել հարյուրավոր նշանակետեր, ուղեկցել նրանցից 24-ին, որոշել ամենավտանգավորներին և խոցել միաժամանակ 8-ին` մինչև 180-200 կմ հեռավորության վրա։ Այս ծանրաքաշ կործանիչը, շնորհիվ իր բացառիկ հնարավորությունների և սպառազինության, յուրահատուկ տեղ է գրավում համաշխարհային ավիաշինությունում։


== Տեխնիկական տվյալներ ==
ՄիԳ-31 կործանիչների երկարությունը կազմում է 22.69 մ, թևերի բացվածքը շուրջ 13.46 մ, իսկ բարձրությունը ավելի քան 6.15 մ։ Այս կործանիչների մարտական քաշը կազմում է 21800 կգ (21.8 տ), իսկ մարտական բեռնվածքով մարտական քաշը 46200 կգ (46.2 տ)։ ՄիԳ-31 կործանիչները զինված են 23 մմ տրամաչափով հրանոթովներով։ Այս կարծանիչների հիմնական առավելություններից է նաև նրա թռիչքի առավելագույն բարձրությունը, որը կազմում է շուրջ 21600 մ։ ՄիԳ-31 կործանիչները զարգացնում են մինչև 3000 կմ/ժ արագություն։ Նրանց մարտական ազդեցության շառավիղը 720 կմ է։ ՄիԳ-31 կործանիչները ունակ են թիրախներ հայտնաբերել մինչև 280 կմ-ի վրա։


== Սպառազինություն ==

 Ռուսաստան 252 հատ
 Ղազախստան 29 հատ
 Սիրիա 6 հատ


== Տես նաև ==
ՄիԳ-29
Սու-30
F-18E
F-22 Raptor
F-16
F-15E
Dassault Rafale


== Աղբյուրներ ==
Mikoyan MiG-31(անգլ.)
ՄիԳ-31
ՌԴ-ն նախատեսում է ՄիԳ-31 կործանիչի հիմքի վրա ստեղծել նոր ՄիԳ-41 կործանիչ
Մեսիա

Մեսիա (հին եբրայերեն` Մաշիախ — Օծյալ), հուդայականությունում և քրիստոնեությունում (մասամբ նաև այլ կրոններում) Աստծո ուղարկած «Փրկիչ», այն անձը որը փրկություն պետք է պարգևի մարդկությանը։ Հին Կտակարանի առաջին գրքերում Մեսիան օգտագործված է «թագավոր», «իդեալական միապետ» իմաստներով։ Հուդայի թագավորության կործանումից հետո և հատկապես հռոմեական տիրապետության ժամանակաշրջանում Մեսիայի գաղափարն արտահայտել է հրեաների անկախության ձգտումը (Դավիթ թագավորի տոհմից ծնված Մեսիա իբր պետք է վերականգներ Հրեական թագավորությունը)։ Մեսիայի նկատմամբ հավատը հեսսեների աղանդում կապվել է շահագործվողների սոցիալական պայքարի հետ (Մեսիան պետք է երջանկություն բերեր տառապյալներին)։ Քրիստոնեությունը Մեսիա է հայտարարել իր հիմնադրին՝ Հիսուս Քրիստոսին։ Քրիստոնեությունը Մեսիայի գաղափարը զրկել է քաղաքական և սոցիալական նշանակությունից, այն սահմանափակել միայն կրոնա-բարոյական իմաստով։ Քրիստոնեական Մեսիան, այսինքն՝ Հիսուս Քրիստոսը, մարդկությանը փրկում էր սոսկ «նախնական մեղքից», «սատանայի տիրապետությունից», «ցույց տալիս ուղիղ ճանապարհը»՝ մնացածը թողնելով իր «երկրորդ գալստյանը»։ Մեսիայի գաղափարը, տարբեր մեկնաբանություններով, գոյություն ունի նաև իսլամում, բուդդիզմում, զրադաշտականության մեջ։
Մեսիային բնորոշող բոլոր մարգարեությունները իրականացրել է միայն Հիսուս Քրիստոսը։
Խոսող ձուկը

«Խոսող ձուկը», Հովհաննես Թումանյանի հեքիաթներից։


== Պատմություն ==
Այս հեքիաթն առաջին անգամ տպագրվել է 1908 թվականին՝ Թիֆլիսում լույս տեսած «Հասկեր» ամսագրի № 1-ում (էջ 18-21), «Նանի հեքիաթներից» ենթավերնագրով։ Աայնուհետև, 1908 թվականին, «Լուսաբեր» դասագրքում (երկրորդ տարի, էջ 21-25)։ Որից հետո Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում։
Թումանյանի այս, ինչպես նաև «Տերն ու ծառան» հեքիաթի մասին «Հորիզոն» թերթում լույս է տեսել մի անստորագիր գրախոսական, որի հեղինակը ողջունում է Թումանյանի նախաձեռնությունը՝ «Մանկական գրադարան» մատենաշարով գրավիչ և գեղեցիկ ձևավորված գրքույկների հրատարակության կապակցությամբ։
Այս հեքիաթը  հյուսված է կովկասյան ժողովուրդների հետ տարածված՝ երախտապարտ ձկան, աղքատի ու հրեշի սրամիտ հարցուպատասխանի մոտիվներից։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Առանձին հրատարակությունից»։


== Ծանոթագրություններ ==
Սյոիտի Իտիկավա

Սյոիտի Իտիկավա (ճապ.՝ 市川 正一, մարտի 20, 1892(1892-03-20), Ուբե - մարտի 15, 1945(1945-03-15)), ճապոնացի կոմունիստ քաղաքական գործիչ, Ճապոնիայի կոմունիստական կուսակցության (ՃԿԿ) անդամ (1922)։ 
1916 թվականին ավարտել է Վասեդայի համալսարանի գրականության ֆակուլտետը։ 1922 թվականին եղել է «Մուսան կայկյու» («Չունևորների դասակարգ») ամսագրի խմբագիրը։ 1928 թվականին Կոմինտերնի 6-րդ կոնգրեսում (Մոսկվա) ընտրվել է Կոմինտերնի գործկոմի անդամ։ Վերադառնալուց հետո գլխավորել է Ճապոնիայի կոմունիստական կուսակցությունը։ 
1929 թվականին ձերբակալվել է և դատապարտվել ցմահ բանտարկության։ Տանջամահ է արվել Միյագի բանտում։


== Ծանոթագրություններ ==
Վտարանդի կառավարություն

Վտարանդի կառավարություն,  քաղաքական խումբ է, որը հավակնում է լինել երկրի կամ կիսաինքնիշխան պետության օրինական իշխանությունը, սակայն չի կարողանում օրինական իշխանություն իրականացնել և փոխարենը բնակվում է մեկ այլ նահանգում կամ օտար երկրում։ Վտարանդի կառավարությունները սովորաբար ծրագրում են վերադառնալ իրենց հայրենիք և վերահաստատել պաշտոնական իշխանությունը։ Վտարանդի կառավարությունը տարբերվում է «կոճղ- պետությունից» նրանով, որ «կոճղ-պետությունը» վերահսկում է իր նախկին տարածքի առնվազն մի մասը։ Օրինակ, Առաջին համաշխարհային պատերազմի ժամանակ գրեթե ողջ Բելգիան օկուպացված էր Գերմանիայի կողմից, բայց Բելգիան և նրա դաշնակիցները երկրի արևմուտքում պահեցին մի փոքրիկ կտոր։ Ընդհակառակը, վտարանդի կառավարությունը կորցրեց իր ողջ տարածքը։
Վտարանդի կառավարությունները սովորաբար առաջանում են պատերազմական օկուպացիայի ժամանակ կամ քաղաքացիական պատերազմից, հեղափոխությունից կամ ռազմական հեղաշրջումից հետո։ Օրինակ՝ Երկրորդ համաշխարհային պատերազմի ժամանակ գերմանական էքսպանսիայի ժամանակ որոշ եվրոպական կառավարություններ ապաստան փնտրեցին Բրիտանիայում՝ նացիստական ​​Գերմանիայի ձեռքով կործանվելու փոխարեն։ Մյուս կողմից, Ազատ Հնդկաստանի ժամանակավոր կառավարությունը փորձում էր օգտագործել ներխուժող ճապոնացիների աջակցությունը՝ երկրի վրա վերահսկողություն ձեռք բերելու համար, որը նա համարում էր բրիտանական օկուպանտներից։ Վտարանդի կառավարություն կարող է ձևավորվել նաև հիմնադիրների այն համոզմունքի հիման վրա, որ իշխող կառավարությունը ոչ լեգիտիմ է։ Օրինակ, 2011 թվականին Սիրիայում քաղաքացիական պատերազմի բռնկման կապակցությամբ ստեղծվել է Սիրիայի հեղափոխական և ընդդիմադիր ուժերի ազգային կոալիցիան խմբերի կողմից, որոնց անդամները ձգտում էին վերջ տալ իշխող Բաաս կուսակցության կառավարմանը։
Վտարանդի կառավարության արդյունավետությունը հիմնականում կախված է այն աջակցության չափից, որը նա ստանում է կամ արտասահմանյան կառավարություններից, կամ սեփական երկրի բնակչության կողմից։ Որոշ վտարանդի կառավարություններ վերածվում են ահեղ ուժերի՝ լուրջ մարտահրավեր նետելով երկրի ներկայիս իշխանություններին, իսկ մյուսներին կարելի է աջակցել հիմնականում որպես խորհրդանշական ժեստ։
Վտարանդի կառավարություն ֆենոմենը նախորդել է տերմինի պաշտոնական կիրառմանը։ Միապետական ​​կառավարման ժամանակաշրջաններում աքսորված Միապետները կամ դինաստիաները երբեմն վտարանդիության դատարաններ էին ստեղծում, ինչպես Ստյուարտի տունը, երբ նրանք գահընկեց արվեցին Օլիվեր Կրոմվելի կողմից, և կրկին Պանծալի հեղափոխության ժամանակ։ Բուրբոնների տունը ևս մեկ օրինակ կլիներ, քանի որ այն շարունակեց ճանաչվել այլ երկրների կողմից, մինչդեռ Ֆրանսիայի օրինական կառավարությունը Ֆրանսիական հեղափոխության ժամանակ ժողովրդի կողմից տապալվելուց հետո։ Սա շարունակվեց Նապոլեոն Բոնապարտի կառավարման և Նապոլեոնյան պատերազմների ողջ ընթացքում՝ 1803-1804 և 1815 թվականներին։ Սահմանադրական միապետության տարածմամբ վտարված միապետական ​​կառավարությունները սկսեցին ունենալ վարչապետ։


== Ծանոթագրություններ ==
Էյուփ

Էյուփ (թուրքերեն՝ Eyüp), շրջան Ստամբուլի մարզի եվրոպական հատվածում՝ Սև ծովի ափին։


== Պատմություն ==
Այս վայրերում Բյուզանդական կայսրության տարածքում եղել է գյուղական բնակավայր։ Բյուզանդական ժամանակաշրջանում գյուղը կոչվել է Սուրբ Կոսմայի և Դամիանի վանք, քանի որ մոտակայքում գտնվել է եկեղեցի (հավանաբար վանք), որը նվիրված է եղել Սուրբ Կոսմային և Դամիանին։ Վանքը հետագայում ամրացվել է և Խաչակրաց առաջին արշավանքի ժամանակ այնտեղ տեղակայված է եղել Գոդֆրուա Բուլյոնցու զորաբանակը։
Թուրքերի կողմից Կոստանդնուպոլսի գրավման ժամանակ, Մեհմեդ II Ֆաթիհի հոգևոր խորհրդականը հայտարարել է, որ, իբր թե, այստեղ հայտնաբերել է Մուհամմադ մարգարեի զինակիցներից մեկւ Աբու Այուբ ալ Անսարիի գերեզմանը, ով մահացել էր այս վայրում արաբների կողմից Կոստանդնուպոլսի անհաջող գրավման ժամանակ։ Կոստանդնուպոլսի անկումից հետո, Մեհմեդ II-ը այստեղ կառուցել է Աբու Այուբ մզկիթը ։ Մզկիթը եղել է Ստամբուլում կառուցված առաջին մզկիթը։ Մզկիթի շրջակայքում կառուցվել են բաղնիք, մեդրեսե և հասարակական ճաշարան։ Այդ ժամանակվանից սկսած Էյուփը դարձել է սուրբ վայր։
17-18-րդ դարերում ներգաղթյալների մեծ հոսքի հետ պատճառով, Ստամբուլի բնակչությունը կտրուկ աճել է, որի արդյունքում Էյուփը մտել է Ստամբուլի մեջ։ Այստեղ կառուցվել են գործարաններ, և շրջանը դարձել է «բանվորական»։ 19-րդ դարի վերջին Էյուփ է այցելել ֆրանսիացի գրող Պիեր Լոտին, որի անունով շրջանում գործում է սրճարան։


== Արտաքին հղումներ ==
Շրջանի ղեկավարի պաշտոնական կայք էջ Archived 2017-04-23 at the Wayback Machine.
Մունիցիպալիտետի պաշտոնական կայք էջ
9 (Neuf)

Անվան այլ կիրառումների համար տե՛ս՝ 9 (այլ կիրառումներ)9 (Neuf) , Լառա Ֆաբիանի 5-րդ ֆրանսալեզու ալբոմը։ Թողարկվել է 2005 թվականին։


== Ալբոմի մասին ==
9 (Neuf) ձայնագրվել է ֆրանսիացի հայտնի երգահան և կիթառահարի ` Ժան - Ֆելիկս Լալլանի հետ, ով նույնպես դարձավ Լառայի պրոդյուսերը։ Սա առաջին ալբոմն է, որը ձայնագրվել է առանց համագործակցության իր գործընկերոջ և սիրեցյալի` Րիկ Ալիսսոնի  հետ։


== Երգերի ցանկ ==


== Արտաքին հղումներ ==
Official Site Archived 2017-10-06 at the Wayback Machine.
Գուսինո (գյուղ, Կրասնինսկի շրջան)

Անվան այլ կիրառումների համար տե՛ս՝ ԳուսինոԳուսինո (ռուս.՝ Гусино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քոլին Ֆորդ

Քոլին Ֆորդ (սեպտեմբերի 12, 1996(1996-09-12), Նաշվիլ, ԱՄՆ), ամերիկացի դերասան։


== Կենսագրություն ==
Քոլին Ֆորդը ծնվել է Նեշվիլում։ Չորս տարեկան հասակում Քոլինը դարձել է մոդել և նկարահանվել գովազդներում։ Հինգ տարեկան հասակում նա առաջին անգամ նկարահանվել է «Քաղցր տուն Ալաբամա» ֆիլմում, Կլինտոնի դերում։ Նկարահանվել է նաև «Տեղափոխված»,«Ջեյնի գիրքը» ֆիլմերում։ 2004 թվականին Քոլինը խաղացել է «Աշխատանք և փառք» ֆիլմում։ 2005 թվականին Անջելինա Ջոլիի և Բրեդ Փիթի հետ լուսանկարվել է «W» ամսագրի համար։ 2008 թվականին խաղացել է «Հինգ չափանիշ» ֆիլմի՝ Նիկի դերում։ Քոլինը ավելի հայտնի դարձավ «Ճանապարհորդ»,«Անձնական պրակտիկա», «Տան մոտ», «Ամերիկյան ընտանիք», «Գերբնական» հեռուստասերիալներից հետո։ 2011 թվականին նա նկարահանվեց «Մենք գնեցինք կենդանաբանական այգի» ֆիլմում։


== Անձնական կյանք ==
Քոլինը և նրա ընտանիքն ապրում է Կալիֆոռնիա նահանգի՝ Լոս-Անջելեսում։ Երբ նա ազատ է լինում, խաղում է ֆուտբոլ, բասկետբոլ և գոլֆ։ Վերջերս, Քոլինը սկսել է զարգացնել իր սերը՝ պարի և երաժշտության նկատմամբ։


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
https://instagram.com/colinfordactor/
Колин Форд Internet Movie Database կայքում
Форд, Колин  Archived 2016-03-04 at the Wayback Machine. fandango.com կայքում (անգլ.)
Քոլին Ֆորդ Թվիթթերում
Հարցազրույց Քոլին Ֆորդի հետ